Úradný vestník L 256 , 25/09/2001 S. 0014 - 0016



Rozhodnutie Komisie zo 17. septembra 2001, ktorým sa mení a dopĺňa rozhodnutie 94/278/ES, stanovujúce zoznam tretích krajín, z ktorých členské štáty povoľujú dovozy určitých produktov, na základe smernice Rady 92/118/EHS, čo sa týka dovozov medu (oznámené pod číslom dokumentu C(2001) 2666) (Text s významom pre EHP) (2001/700/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/118/EHS zo 17. decembra 1992 ustanovujúcu požiadavky kladené na zdravie zvierat a na zdravie ľudí, ktorými sa riadi obchod a dovozy do spoločenstva produktov ktoré nie sú predmetom daných požiadaviek stanovených v osobitných pravidlách spoločenstva uvedených v prílohe A (I) k smernici 89/662/EHS a, pokiaľ sa jedná o patogény, k smernici 90/425/EHS [1], naposledy zmenenej a doplnenej rozhodnutím Komisie 1999/724/ES [2], a najmä na jej článok 10 ods.2 písm. a), keďže: (1) Časť XIV prílohy k rozhodnutiu Komisie 94/278/ES [3], naposledy zmenenému a doplnenému rozhodnutím 2001/158/ES [4], navrhuje zoznam tretích krajín z ktorých členské štáty povoľujú dovozy medu. (2) Poľsko a Zambia predložili plán týkajúci sa medu s uvedením záruk pokiaľ ide o monitorovanie skupín rezíduí a látok uvedených v prílohe I k smernici Rady 96/23/ES [5] a tieto boli pridané do prílohy k rozhodnutiu Komisie 2000/159/ES [6], naposledy zmenenému a doplnenému rozhodnutím Komisie 2001/478/ES [7], o predbežnom schválení plánov rezíduí tretích krajín v súlade so smernicou 96/23/ES. (3) Moldavsko predložilo plán ktorý, pokiaľ ide o med, poskytuje dostatočné záruky týkajúce sa monitorovania skupín rezíduí a látok uvedených v prílohe I l rozhodnutiu 96/23/ES. (4) Plán monitorovania rezíduí Nórska bol schválený v súlade s rozhodnutím dozorného orgánu EZVO č. 223/96/COL [8]. (5) Plán monitorovania rezíduí San Marina bol schválený v súlade s rozhodnutím č. 1/94 Výboru pre spoluprácu ES – San Marino [9]. (6) Rozhodnutie 94/278/ES sa musí zmeniť a doplniť tak, aby boli povolené dovozy medu z tých tretích krajín, ktoré sú v súlade so smernicou 96/23/ES, týkajúcou sa schvaľovania plánu rezíduí pre daný produkt. (7) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Časť XIV prílohy k rozhodnutiu 94/278/ES sa týmto nahrádza prílohou k tomuto rozhodnutiu. Článok 2 Toto rozhodnutie sa bude uplatňovať od 1. septembra 2001. Článok 3 Toto rozhodnutie je adresované členským štátom. V Bruseli 17. septembra 2001 Za Komisiu David Byrne člen Komisie [1] Ú. v. ES L 62, 15.3.1993, s. 49. [2] Ú. v. ES L 290, 12.11.1999, s. 32. [3] Ú. v. ES L 120, 11.5.1994, s. 44. [4] Ú. v. ES L 57, 27.2.2001, s. 52. [5] Ú. v. ES L 125, 25.5.1996, s. 10. [6] Ú. v. ES L 51, 24.2.2000, s. 30. [7] Ú. v. ES L 176, 29.6.2001, s. 68. [8] Ú. v. ES L 78, 20.3.1997, s. 38. [9] Ú. v. ES L 238, 13.9.1994, s. 25. -------------------------------------------------- PRÍLOHA ČASŤ XIV Zoznam tretích krajín z ktorých členské štáty povolia dovozy medu (AR) Argentína (AU) Austrália (BG) Bulharsko (BR) Brazília (CA) Kanada (CL) Čile (KN) Čína (CU) Kuba (CY) Cyprus (CZ) Česká republika (EE) Estónsko (GT) Guatemala (HR) Chorvátsko (HU) Maďarsko (IL) Izrael (IN) India (LI) Litva (MT) Malta (MX) Mexiko (MD) Moldavsko (NI) Nikaragua (NZ) Nový Zéland (NO) Nórsko [1] (PL) Poľsko (RO) Rumunsko (SI) Slovinsko (SK) Slovensko (SM) San Marino [2] (SV) Salvador (TR) Turecko (US) Spojené štáty americké (UY) Uruguaj (VN) Vietnam (ZM) Zambia [1] Schválené v súlade s rozhodnutím dozorného orgánu EZVO č. 223/96/COL zo 4. decembra 1996. [2] Schválené v súlade s rozhodnutím č. 1/94 Výboru pre spoluprácu ES - San Marino z 28. júna 1994. --------------------------------------------------